Sungai Chao Phraya

Sungai Chao Phraya ( ;  ,  atau Pangucapan) adolah sungai gadang di Thailand, nan endapannyo mambantuak dataran randah di wilayah tangah nagara ko. Sungai ko maalia malalui Bangkok dalam pajalanan manuju ka Taluak Thailand.

 Etimologi 
Sungai ko disabuik dalam peta-peta kuno Eropa jo namo Menam atau Mae Nam (Thai: แม่น้ำ), baso Thai untuak "batang aia". James McCarthy, F.R.G.S., nan manjabaik sabagai Direktur-Jenderal Survei Pamarentah Siam sabalun didirikannyo Departemen Survei Karajaan, manulih dalam catatannyo, "Me Nam adolah namo umum, me manandoan "mande" jo Nam "aia," sabuikan Chao P'ia manandoan baso iko adolah batang aia utamo di Karajaan Siam."

H. Warington Smyth, nan manjabaik sabagai Direktur Departemen Patambangan Siam antaro 1891 inggo 1896, marujuak batang aia ko pado bukunyo nan tabik patamo kali taun 1898 jo namo "Me Nam Chao Phraya".

Dalam media babahaso Inggirih di Thailand, namo Sungai Chao Phraya acok ditajamahan sabagai batang aia rajo-rajo.

jmpl|kiri|Chao Phraya River, Bangkok

 Rekayasa sungai 
jmpl|lurus|Aliaran asali sungai jo jalua-jalua pintehnyo

Daerah ilia Chao Phraya lah mangalami babarapo parubahan buatan manusia salamo maso Ayutthaya. Babarapo u jalua pendek dibangun untuak maminteh kelok-kelok sungai ko, untuak mampacapek pajalanan dari ibu kota manuju lauik. Aliaran sungai ko alah barubah sajak tu maikuik ka jalua-jalua pinteh tu.

 Pado 1538, rekayasa sungai patamo Thailand mambuek jalua panjang  digali ateh parentah Rajo Chairachathirat. Jalua ko dipanggia "khlong lat", kini ko adolah Khlong Bangkok Noi. Jalua ko mampapedek pajalanan kapa-kapa sajauh 13–14 km dari Taluak Siam ka ibu kota maso tu, Ayutthaya.Steve Van Beek: The Chao Phya, p.39
 Pado 1542, jalua sapanjang duo kilometer, "khlong lat Bangkok", salasai dibangun. Kini ko disabuik Khlong Bangkok Yai. Jalua tu disabuik lah mampapendek pajalanan sungai sajauah .
 Pado 1608, jalua "Khlong Bang Phrao" sapanjang tujuah kilometere salasai dibuek jo mampapendek pajalanan sungai Chao Phraya sajauah .
 Pado 1636, jalua "khlong lat mueang Nonthaburi" salasai dibuek.
 Pado 1722, jalua "khlong lat Kret Noi" sapanjang duo kilomenter mampapendek pajalanan sungai Chao Phraya sajauah . Iko adolah jalua pajalanan dari pulau Ko Kret.

 Ekologi 
jmpl|kiri|Wat Arun, dicaliak dari Sungai Chao Phraya
Dataran randah daerah aliaran sungai Chao Phraya di Thailand tangah alah ditatapan sabagai rimbo rawo aia tawa Chao Phraya, suatu kawasan ekologi rimbo tropis jo subtrobpis basah badaun leba, nan maliputi area sapanjang  utara ka selatan, jo leba .

Rimbo rawo asalinyo ampia saluruahnyo ilang dek dataran ko lah diubah manjadi pasawahan, ladang-ladang, sarato daerah urban sarupo Bangkok. Sabagian gadang ewan lia nan panah maunyi dataran tu lah mailang, tamasuak sajumalah gadang ikan pado sistim sungai, buruang-buruang sarupo buruang bangkai, pecuk-ula asia (Anhinga melanogaster), buruang layang-layang (Pseudochelidon sirintarae), buruang bangau (Grus antigone)Madoc, G. 1950. Field Notes on some Siamese Birds. Bull. Raffles Mus. 23: 129–190. sarato binantang sarupo arimau, gajah asia, badak jawa, jo rusa Schomburgk nan banyak diburu.IUCN 1991. The Conservation Atlas of Tropical Forests: Asia and the Pacific. London and Basingstoke: Macmillan Press Ltd.

 Caliak pulo 
 Thailand

 Rujuakan 

 Bacoan lanjutan 
 Bangkok Waterways, William Warren and R. Ian Lloyd, Asia Books, ISBN 981-00-1011-7.

 Pautan lua 

 Video Guide to the Chao Phraya River 
 Chao Phraya River Express
 UNESCO World Water Assessment Program on the Chao Phraya
 Chao Phraya Delta Research and Reference Site
 Bangkok Chao Phraya River Boat Trip a self-guided boat trip on Bangkok's Chao Phraya river.

Kategori:Thailand
Kategori:Batang aia
Kategori:Bulan Asia Wikipedia